হাঁস খোঁজা নিয়ে সংঘর্ষে হাসপাতালে শিশুসহ ১০ জন
নড়াইলের কালিয়া উপজেলায় হারিয়ে যাওয়া হাঁস খোজাকে কেন্দ্র করে দুপক্ষের সংঘর্ষে শিশুসহ অন্তত ১০ জন আহত হয়েছেন।







রোববার সকালে উপজেলার বড়নাল গ্রামে ওই সংঘর্ষের ঘটনা ঘটে। আহতদেরকে কালিয়া ও খুলনা মেডিকেল কলেজ হাসপাতালে ভর্তি করা হয়েছে।




এ ঘটনায় ওই এলাকায় দুপক্ষের মধ্যে চরম উত্তেজনা বিরাজ করছে।
পুলিশ ও আহতরা জানান, উপজেলার বড়নাল গ্রামের আনোয়ার শেখের ছেলে মামুন শেখ দীর্ঘ দিন যাবৎ বড়নাল বিলের মুক্তজলাশয়ে হাঁস পালন করে আসছে। তারই সঙ্গে একই গ্রামের ছলেমান শেকের ছেলে ইকরামুল শেখ ও একইভাবে হাঁস পালন করেন।
রোববার সকাল ১০টার দিকে মামুন তার হাঁসেরপাল থেকে হারিয়ে যাওয়া কয়েকটি হাঁস ইকরামুলের বাড়িতে খুঁজতে গেলে ইকরামুলের সঙ্গে তার কথা কাটাকাটি হয়। তার জের ধরে দুপক্ষের মধ্যে সংঘর্ষ শুরু হয়।
এতে উভয়পক্ষের খাজা শেখ (৬০), খোকন শিকদার (২২), খায়রুল শেখ (১৩), জামাল মোল্যা (৩০), রমিম শেখ (১৮), মামুন শেখ (২৫), ও ইকরমুল শেখসহ (৩০) অন্তত ১০ জন আহত হয়।
এ বিষয় কালিয়া থানার পরিদর্শক (তদন্ত) বলেন, ‘ঘটনাটি তিনি শুনেছেন। তবে এ ঘটনায় কেউ অভিযোগ করেননি। অভিযোগ পেলে ব্যবস্থা নেয়া হবে।’

নড়াইলের কালিয়া উপজেলায় হারিয়ে যাওয়া হাঁস খোজাকে কেন্দ্র করে দুপক্ষের সংঘর্ষে শিশুসহ অন্তত ১০ জন আহত হয়েছেন।